האנדרטה לחללי נשר במערכות ישראל
חללי מערכות ישראל המונצחים באנדרטה בנשר

| 49 | טוראי רפאל (רפי) אסולין | כ"ז באייר תשכ"ז | 6 ביוני 1967 | נולד ב-1938 במרקש במרוקו, שם סיים את לימודי בית הספר היסודי. עלה לישראל ב-1956 והתפרנס כסנדלר ונשא אישה. שירת במילואים בהג"א. נהרג במלחמת ששת הימים בעת שמטוס טופולב עיראקי התרסק בשטח מחנה עמוס, שבו שירת. | אנדרטה לנופלי פיקוד העורף ברמלה, בית יד לבנים חיפה |  |
| 50 | רב"ט מרצ'ל קוז'וקרו | א' באב תשכ"ז | 7 באוגוסט 1967 | נולד ב-1946 בסבני ברומניה. למד שרברבות בבית ספר תיכון מקצועי ועבד במקצוע. עלה ב-1964 עם משפחתו לישראל מהעיר דורוחוי והגיע לנשר. למד לנגן באקורדיון בקונסרבטוריון. גויס לצה"ל ב-1966 לחיל הנדסה. נהרג בשעת מילוי תפקידו תוך כדי ביצוע משימה חשובה בגזרת הצפון | אנדרטת כביש הגבורה לחללי חיל ההנדסה בכל מערכות ישראל |  |
| 51 | סמל רמי נאוארו (נברו) | י"ח בתשרי תשכ"ח | 21 באוקטובר 1967 | נולד ב-1947 בקהיר במצרים. עלה עם משפחתו לישראל ב-1957. המשפחה גרה בבת ים ואחר כך עברה לשכונת גבעת נשר בנשר למד בבית הספר היסודי "גנות". למד מכונאות דיזל בבית הספר התיכון מבואות ים במכמורת עבד שנה אחת בחברת צים. גויס לחיל הים ב-1965 ושירת במשחתת "אילת", נהרג בטיבוע המשחתת אילת ומקום קבורתו לא נודע. | גן הזיכרון לחללי משחתת אילת בני נשר בשכונת בן דור ליד בית ספר גלילות. האנדרטה לזכר נופלי המשחתת אח"י אילת בחיפה. יד לחללי חיל הים אשדוד, כיכר משחתת אילת ירושלים, גן הנעדרים בהר הרצל |  |
| 52 | טוראי טיבריו (טיבי) קופל | י"ח בתשרי תשכ"ח | 21 באוקטובר 1967 | נולד ב-1949 בסיגט ברומניה. כשהיה בכיתה י"א עלתה משפחתו לישראל. למד באולפן עברית בקיבוץ עין המפרץ ובבית ספר ימי בבת גלים בחיפה. גויס לחיל הים ב-1967 ושירת במשחתת "אילת". לאחר חצי שנה נהרג בטיבוע המשחתת אילת | גן הזיכרון לחללי משחתת אילת בני נשר בשכונת בן דור ליד בית ספר גלילות. האנדרטה לזכר נופלי המשחתת אח"י אילת בחיפה. יד לחללי חיל הים אשדוד, כיכר משחתת אילת ירושלים, בית יד לבנים חיפה, בית הכנסת המרכזי בבן דור |  |
| 53 | רס"ר יצחק (איציק) שטרמר | י"ח בתשרי תשכ"ח | 21 באוקטובר 1967 | נולד ב-1941 בסיביר ברוסיה. בסוף מלחמת העולם השנייה עברה המשפחה לפולין. המשפחה הגיעה לישראל ב-1949 והתגוררה בחוואסה (היום בנשר). למד בבית ספר "גלילות" ובתיכון בבסמ"ת בחיפה במגמת אלקטורניקה. התגייס ב-1960 לחיל הים, בתחילה שרת בגדנ"ע ים ולאחר השתלמויות שעבר עבר למשחתת אילת. חתם שירות קבע, התחתן ונולדה לו בת. נהרג בטיבוע המשחתת אילת | גן הזיכרון לחללי משחתת אילת בני נשר בשכונת בן דור ליד בית ספר גלילות. האנדרטה לזכר נופלי המשחתת אח"י אילת בחיפה. יד לחללי חיל הים אשדוד, כיכר משחתת אילת ירושלים, אנדרטה לזכר בני המקום שנפלו במלחמת ששת הימים קריית מוצקין, בית יד לבנים קריית מוצקין, בית הכנסת המרכזי בבן דור |  |
| 54 | שב"כ דב פיק | ו' בניסן תשכ"ט | 25 במרץ 1969 | נולד ב-1924 בקאליש בפולין. עלה לארץ ישראל ב-1933 והתגורר בנשר, היה חבר בתנועת "הנוער העובד והלומד". בין 1942–1946 שרת בבריגדה היהודית. כשהשתחרר התגייס ל"הגנה" והיה מפקד אזור יגור בגדוד 21 בחטיבת כרמלי, ואחר כך כמפקד מחלקה בגדוד. נפצע בעכו והמשיך לשרת בצבא עד שנת 1950. ב-1955 התגייס לשב"כ וביצע שורה של תפקידים. ב-1960 התחתן ונולדו לו בת ובן. נפטר ממחלה. | אתר הנצחה לחללי קהילת המודיעין בצומת גלילות |  |
| 55 | טוראי אברהם צדקאי | כ"ה בסיוון תשכ"ט | 10 ביוני 1969 | נולד ב-1951 בפתח תקווה, לאחר מכן משפחתו עברה לבן דור בנשר. ולמד בבית-ספר יסודי "גלילות". גויס לחיל השריון במאי 1969. נהרג חודש לאחר גיוסו במלחמת ההתשה, בקרב באזור תעלת סואץ. | יד לשריון בלטרון, בית יד לבנים עכו |  |
| 56 | רב"ט אריה יעקב | י"ז בחשוון תש"ל | 29 באוקטובר 1969 | נולד ב-1949 בעיראק ועלה עם משפחתו לישראל ב-1951. גויס לצה"ל בפברואר 1967 ושרת בחיל השריון. התחתן ונולד לו בן. מת יומיים לאחר שנפצע. | יד לשריון בלטרון |  |
| 57 | שוטר משמר הגבול יוסף גוזלן  | כ"ב בשבט תש"ל | 29 בינואר 1970 | נולד ב-1951 במרוקו. עלה עם משפחתו ב-1954 והתגורר בשכונת תל חנן בנשר. למד בבית ספר יסודי ותיכון מקצועי בנשר. ב-1968 התגייס למשמר הגבול, היה מפקד נגמ"ש בכוח סיור שנע מזרחית לקיבוץ גשר בעמק בית שאן. נהרג בעת שניסה להציל קצין שנפצע. | לזכרו "גן יוסף גוזלן" בשכונת תל חנן ברחוב הרב מרדכי בר מוחא מאחורי היכל התרבות של נשר. באנדרטת חללי משמר הגבול ובאנדרטה לחללי משמר הגבול במרחב מרכז. |  |
| 58 | רב"ט דוד אללוף | ג' בסיוון תש"ל | 7 ביוני 1970 | נולד ב-1946 בטורקיה ועלה ב-1949. המשפחה התגוררה בשכונת בן דור בנשר. למד בבית הספר היסודי "גלילות" ומרכז קן בתנועת הנוער העובד. ב-1963 התגייס לצנחנים, לאחר שהשתחרר התגייס לשנתיים למשמר הגבול. כשהשתחרר למד חרטות ועבד בסולתם מערכות, התחתן ונולדה לו בת. נהרג בעת שירות מילואים ברמת הגולן, תוך כדי הפגזה של הסורים, כשניסה להציל את המקלע שהיה מופקד עליו. | אנדרטת מצפה גדות לנופלי חטיבת אלכסנדרוני |  |
| 59 | טוראי דוד אלמליח (אלמלח) | י"ג בתמוז תשל"ג | 13 ביולי 1973 | נולד ב-1954 בקזבלנקה שבמרוקו, ובאותה שנה עלתה משפחתו לישראל. למד בבית ספר יסודי "אגודת ישראל" בשכונת תל חנן בנשר. לפני גיוסו התגורר בקיבוץ דברת ואחר כך בקיבוץ כפר החורש, והצטרף לגרעין נח"ל "לאן". התגייס עם חברי הגרעין ביולי 1972 ושירת בנח"ל. עם הגרעין עבר הכשרה חקלאית ותקופות תעסוקה מבצעית וזכה ל"אות השירות המבצעי". נהרג בתאונה בעת מילוי תפקידו. |  |  |
| 60 | רב"ט דן ויליאן | י"א בתשרי תשל"ד | 7 באוקטובר 1973 | נולד בנשר למד בבית הספר בית יהושע. בכיתה ג עברה משפחתו לקריית חיים התגייס לצה"ל ב-1972, הלך לקורס חובלים ולאחר מכן עבר לחיל השריון במלחמת יום הכיפורים נלחם בסיני בגזרה הצפונית, מדרום לעיר קנטרה. הטנק שלו נפגע והוא נהרג. לאחר כחודש נמסרה למשפחתו הודעה שהוא נעדר, ורק אחרי תשעה חודשים נמצאה גופתו  | מונצח ביד לשריון, קיר זיכרון לנופלים מהתיכון העירוני ומשכונת קריית חיים חיפה, בית יד לבנים קריית מוצקין |  |
| 61 | סגן משה ממון | י"א בתשרי תשל"ד | 7 באוקטובר 1973 | נולד בקריית חרושת בילדותו המשפחה עברה לכפר חיטים ולאחר מכן לכפר נטר. למד במקוה ישראל. התגייס לצה"ל ב-1955 ושרת בחיל השריון השתתף במלחמת סיני התחתן ועבר לגור עם אשתו בת נשר בשכונת גבעת נשר שם נולדו ילדיו. במלחמת ששת הימים נלחם ברמת הגולן. נהרג במלחמת יום הכיפורים ברמת הגולן בקרבות ליד צומת אל-על | מונצח ביד לשריון, אנדרטה לבני שכונת אחוזה שנפלו במערכות ישראל חיפה, אנדרטה לבני המקום שנפלו במערכות ישראל כפר נטר, בית יד לבנים חולון, בית יד לבנים חיפה |  |
| 62 | סמל ראובן שושא צאושו | י"א בתשרי תשל"ד | 7 באוקטובר 1973 | נולד בנשר למד שנתיים בבית הספר בית יהושע ולאחר מכן בית-הספר היסודי "הקישון" בחיפה, ובתיכון ביאליק בחיפה, התגייס לצה"ל ב-1972, ושרת בחיל השריון. במלחמת יום הכיפורים נלחם בסיני כתותחן טנק. היחידה נעה אל גדות תעלת סואץ. הטנק נפגע וראובן נפצע. ומת מפציעתו בהיעדר טיפול מהיר.  | מונצח ביד לשריון, גן הבנים בנווה שאנן חיפה, בית יד לבנים חיפה, קיר זיכרון לנופלים מבית ספר קישון חיפה, ספר תורה על שם בנם הי"ד לבית הכנסת "היכל שמואל" בשכונת נווה יוסף. |  |
| 63 | רב"ט יצחק משולם | ט"ו בתשרי תשל"ד | 11 באוקטובר 1973 | נולד ב-1954 בנשר ולמד בבית-הספר היסודי בנשר וובתיכון בסמ"ת בחיפה. ב-1973 היה בן יחיד והתנדב לצנחנים ושרת כמקלען. נהרג במלחמת יום הכיפורים במארב של חיילים מצרים בדרך לראס סודר | אנדרטת הצנחנים ליד בסיס תל נוף, בית יד לבנים חיפה |  |
| 64 | רס"ן רפאל (רפי) צוקר | כ"ד בתשרי תשל"ד | 20 באוקטובר 1973 | נולד ב-1952 המשפחה התגוררה תחילה בבן דור שם למד בבית ספר יסודי "גלילות" ואחר כך בפנימייה הצבאית בחיפה. התגייס לצנחנים בנובמבר 1970, עבר קורס מ"כים ולאחריו יצא לקורס קצינים אותו סיים בתחילת 1972. לאחר שנה קיבל דרגת סגן ופיקד על פלוגת צנחנים. בתחילת מלחמת יום הכיפורים קיבל דרגת סרן. נהרג בעת טיהור כוחות האויב בכפר סרפאום, מעבר לתעלת סואץ | לזכרו "גן רפי צוקר" ברחוב המגינים 24 בנשר, בשכונת נשר הוותיקה. אנדרטת הצנחנים ליד בסיס תל נוף, אנדרטה לנופלים מבית הספר הריאלי העברי בחיפה |  |
| 65 | רס"ר שמשון אנדג'קו | כ"ד באדר תשל"ה | 6 במרץ 1975 | נולד ב-1944 ברוסיה. עלה לישראל עם משפחתו בשנת 1949 והתגורר בנשר. למד מכונאות בבית ספר מקצועי ערב בחיפה ועבד כמכונאי בנמל החדש. התגייס ב-1962 לחיל החימוש, שירת כמכונאי טנקים וחתם קבע. נשא אישה ונולדו לו שני ילדים. במלחמת יום הכיפורים נלחם בנפח. נפגע מטנק בעת שטיפל בו. | על שמו מחנה שמשון בצומת גולני, גן הבנים בנווה שאנן חיפה, אנדרטה לבני המקום שנפלו במערכות ישראל בקריית טבעון, אתר ההנצחה לחללי חיל הטכנולוגיה והאחזקה בנתניה, בית יד לבנים קריית טבעון, בית יד לבנים חיפה. |  |
| 66 | רב"ט אברהם שפירא | כ"ב בכסלו תשל"ו | 25 בנובמבר 1975 | נולד ב-1950 בנשר. למד בבית הספר היסודי "בית יהושע", ובתיכון בסמ"ת בחיפה. היה מדריך בקן הנוער העובד והלומד בנשר. התנדב לגרעין נחל בקיבוץ מסדה. גויס לצה"ל ב-1968 והתנדב לנח"ל. לאחר שחרורו מצה"ל הצטרף לקיבוץ מסדה, נבחר למזכירות המשק, ונשא אישה. במלחמת יום הכיפורים נלחם בסיני וחצה את תעלת סואץ. נהרג בהתרסקות ההרקולס בג'בל חלאל בעת שירות מילואים בסיני | אנדרטה לנופלים מיישובי עמק הירדן במערכות ישראל ולנופלים בצמח ובעמק במלחמת העצמאות צומת צמח, אנדרטת הצנחנים, אתר ההנצחה לחללי חיל הקשר והתקשוב ביהוד, לוחות זיכרון לנופלים מחטיבת הצנחנים בירושלים, בית יד לבנים באר שבע, בית יד לבנים חיפה, אנדרטת הקיבוצים ביערות מנשה, ליד קיבוץ משמר העמק. |  |
| 67 | אל"ם יוסף פלג | ו' בתמוז תשל"ז | 22 ביוני 1977 | נולד ב-1922 ברומניה. עלה ארצה עם משפחתו ב-1935 והמשפחה התיישבה בנשר. התחיל ללמוד התיכון בסמ"ת בחיפה, אבל נאלץ להפסיק את לימודיו והחל לעבוד בבית-החרושת נשר. משנת 1938, היה חבר ב"הגנה"; בשנים 1942–1946 שירת בחיל התותחנים בצבא הבריטי. במרץ 1948 התגייס לצה"ל ושירת בקבע עד יום-מותו. מרבית הזמן שירת בחיל החימוש בתפקידים שונים. בתפקידו האחרון היה ראש מחלקה אצל היועץ הכספי לרמטכ"ל, נפטר ממחלה | גן הבנים תל אביב-יפו, אתר ההנצחה לחללי חיל הטכנולוגיה והאחזקה בנתניה, בית יד לבנים תל אביב יפו. |  |
| 68 | גלית אנקווה | ב' באדר ב' תשל"ח | 11 במרץ 1978 | אזרחית שטיילה במסגרת חוג המשוטטים של "אגד" מאזור חיפה. נהרגה בפיגוע כביש החוף | אנדרטה לחללי אוטובוס הדמים מצפון לצומת גלילות |  |
| 69 | חביב אנקווה | ב' באדר ב' תשל"ח | 11 במרץ 1978 | אזרח שטייל במסגרת חוג המשוטטים של "אגד" מאזור חיפה. נהרג בפיגוע כביש החוף | אנדרטה לחללי אוטובוס הדמים מצפון לצומת גלילות |  |
| 70 | יצחק אנקווה | ב' באדר ב' תשל"ח | 11 במרץ 1978 | אזרח שטייל במסגרת חוג המשוטטים של "אגד" מאזור חיפה. נהרג בפיגוע כביש החוף | אנדרטה לחללי אוטובוס הדמים מצפון לצומת גלילות |  |
| 71 | רב"ט בנימין (בני) דרזי | י"ג בשבט תשל"ט | 9 בפברואר 1979 | נולד ב-1959 בנשר סיים בית-הספר היסודי-בתל חנן וחטיבת ביניים בבית הספר בגבעת-נשר. המשיך ללימוד מכונאות-רכב במפעל נשר למלט. ב-1977 התגייס לחיל השריון, ועבר קורס נהגי-זחל"ם. נהרג בתאונת דרכים בנסיעה לבירנית. | גן בנימין ברחוב יעל בתל חנן יד לשריון, אנדרטת חטיבה 188 ברמת הגולן |  |
| 72 | רס"ן שמואל ישראל עמיר | ט"ו בניסן תשמ"א | 20 באפריל 1981 | נולד ב-1948 במצרים ובאותה שנה עלה עם משפחתו לישראל. המשפחה גרה בתל אביב ועברה בהמשך לחיפה, למד בית-ספר מקצועי וסיימו במגמת מכונאות. עד גיוסו עבד כמכונאי במפעל קייזר אילין בנשר. גויס לחיל השריון ב-1966, ועבר קורס מכונאי-טנקים. ב-1969 שוחרר מצה"ל, נשא אישה והחל לעבוד כמנופאי בבית החרושת למלט "נשר". ב-1971 חזר לשרת בחיל החימוש בצבא הקבע ועבר קורס קצינים. נהרג באחת מפעולות צה"ל נגד בסיסי מחבלים בלבנון  | גן זיכרון לחללי עוצבת הגליל בבירנית, אנדרטה לבני המקום שנפלו במערכות ישראל קריית אתא, אתר ההנצחה לחללי חיל הטכנולוגיה והאחזקה בנתניה, אתר הנצחה לתושבי הגולן שנפלו במערכות ישראל בשמורת טבע גמלא, בית יד לבנים אשדוד, בית איל באשדות יעקב מאוחד, פינת הנצחה בתיכון מקיף נשר |  |
| 73 | סמל צבי וולף | י"ז בסיון תשמ"ב | 8 ביוני 1982 | נולד ב-1957 בהוליווד ארצות הברית. ב-1978 הגיע לישראל כמתנדב. גויס ב-1980 לצה"ל ושרת בחיל השריון, נהרג במלחמת לבנון הראשונה כשפרץ בטנק שלו לעיר צור. נקבר בבית הקברות בניר בנים  | מונצח יד לשריון בלטרון, אנדרטה לזכר הנופלים בני המושב ניר בנים, אנדרטה וחורשה לזכר נופלי עוצבת יש"י בבסיס מעלה אדומים, חורש לזכר עולים מצפון אמריקה שנפלו במערכות ישראל כביש בית שמש - שער הגיא (פארק רבין), בית איל באשדות יעקב מאוחד |  |
| 74 | סמל צבי גפני | ב' בתמוז תשמ"ב | 23 ביוני 1982 | נולד ב-1939 בנשר. למד בבית-הספר היסודי בנשר, ואחר כך עבר לחברת הנוער בקיבוץ גן שמואל, ויצא ב-1957 לגרעין לקיבוץ סער שבגליל המערבי. ב-1960 התגייס לנח"ל, ובסיום שירותו חזר לסער. ב-1963 נשא אישה ונולדו לו ארבעה ילדים. במלחמת ששת הימים שירת בחטיבת הצנחנים, בקרבות לשחרור ירושלים. במלחמת יום הכיפורים נלחם בסיני. ב-1977 הועבר לחיל-השריון. נהרג במלחמת לבנון הראשונה בעת שרכבו עלה על מוקש  | בית יד לבנים אשדוד, בית איל באשדות יעקב מאוחד, יד לשריון בלטרון, גן זיכרון לחללי עוצבת הגליל בבירנית, אנדרטת הקיבוצים ביערות מנשה, ליד קיבוץ משמר העמק |  |
| 75 | סמל וולף פלטונוב | י"ג באב תשמ"ב | 1 באוגוסט 1982 | נולד ב-1962 בעיר גאגרין בברית המועצות. משפחתו עלתה לישראל ב-1977 והמשיך ללמוד בכפר הנוער אלוני יצחק. התגייס לצה"ל ב-1979 והוצב ליחידת נ"מ בחיל האוויר הישראלי. נהרג בקרב במלחמת לבנון הראשונה | בית איל באשדות יעקב מאוחד, אנדרטה לנופלים אנשי כפר הנוער אלוני יצחק, גלעד לחללי חיל האוויר בהר הטייסים |  |
| 76 | סמ"ר דוד לזימי | כ"ה בחשוון תשמ"ג | 11 בנובמבר 1982 | נולד ב-1962 בנשר. למד בבית-הספר היסודי "גבעון" בשכונת תל חנן, ובתיכון המקיף בנשר. היה פעיל בגדנ"ע, ועבר קורס מ"כים. היה פעיל כמדריך נוער. ב-1980 התגייס למשטרה הצבאית. בדצמבר 1980 עבר קורס חוקרי מצ"ח והועלה לדרגת סמל. ב-1982 עלה לדרגת סמ"ר. במלחמת לבנון הראשונה שרת כשוטר בבית הממשל בצור, נהרג באסון צור הראשון. | לזכרו "גן דוד" ברחוב ברק בשכונת תל חנן בעיר נשר, בית איל באשדות יעקב מאוחד, אתר הנצחה לחללי המשטרה הצבאית במחנה גור ליד צומת השרון, פינת הנצחה בתיכון מקיף נשר |  |
| 77 | סמל אהרון־אורי אוחיון | י"ז בסיוון תשמ"ג | 29 במאי 1983 | נולד ב-1959 למשפחה שהתגוררה בשכונת תל חנן בנשר. למד בבית-הספר היסודי דתי "ישורון" והמשיך בבית-הספר המקצועי "נשר". שרת בחיל החימוש כמכונאי רכב וחילוץ. כשהשתחרר עבד ב"אגד" ואחר כך בחברת "אוויס". במסגרת שירות מילואים יצא לסיורים בהרי השוף בלבנון. בסיור באזור הכפר עין זחלתא, נורתה אש מן המארב והוא נהרג. | מגרש משחקים ברחוב דבורה בשכונת תל חנן בנשר, בית איל באשדות יעקב מאוחד, אתר ההנצחה לחללי חיל הטכנולוגיה והאחזקה בנתניה |  |
| 78 | טוראי שמעון (שמי) שם טוב | ט"ז בחשוון תשמ"ה | 11 בנובמבר 1984 | נולד ב-1965, משפחתו התגוררה בשכונת תל-חנן בנשר. למד בבית-הספר היסודי בתל חנן ובתיכון המקיף בנשר, והשלים אחת-עשרה שנות לימוד. ב-1982 התגייס לצה"ל לחיל השריון. לאחר הטירונות נשלח לקורס נהיגה, ובהמשך לקורס נהגי נגמ"ש והוצב לשרת כנהג במפקדת אוגדתו. נהרג בעת שירותו בתאונת דרכים כשנהג בכביש 91 בקטע שבין קיבוץ גדות וקיבוץ מחניים. | יד לשריון בלטרון, אתר הנצחה וזיכרון "ברק" מחנה חטיבת ברק, גלעד לזכר נסים אלמקייס ושמעון שם טוב כביש משמר הירדן - גדות |  |
| 79 | רב"ט אברהם (אנדי) שוורץ  | ו' בחשוון תשמ"ט | 17 באוקטובר 1988 | שרת בחיל התקשוב, נפטר לאחר השירות.  | אתר ההנצחה לחללי חיל הקשר והתקשוב ביהוד |  |
| 80 | שוטר סמ"ש זלמן מוזר | כ"ח באייר תשמ"ט | 2 ביוני 1989   | גדל בחיפה, לאחר שירות צבאי התגייס למשטרה. התחתן בגיל עשרים וארבע וחצי ונולדו לו שני ילדים. המשפחה התגוררה בנשר. נהרג במילוי תפקידו  | מונצח באנדרטה לזכר חללי משטרת ישראל בית שמש, אנדרטה לנופלים ממרחב חוף של משטרת ישראל בחיפה |  |
| 81 | רב"ט יניב לוי | י"ב בסיון תשמ"ט | 15 ביוני 1989 | נולד בשכונת בן דור בנשר בילדותו המשפחה עברה לקריית אתא. בן דודו של רועי לוי ראש העיר נשר, נהרג בתאונת אימונים של חיל השריון ברמת הגולן  | מונצח ביד לשריון, אנדרטה לבני המקום שנפלו במערכות ישראל קריית אתא, אתר הנצחה לחללי גדוד עז 77 עמק הבכא, פינת הנצחה לנופלים מתיכון מקיף רוגוזין קריית אתא, פינת הנצחה לנופלים מבית ספר פינסקר קריית אתא, בית יד לבנים קריית אתא |  |
| 82 | רס"ב איזו סגל | ב' באלול תש"ן | 23 באוגוסט 1990 | נולד ב-1938 בבוקרשט ברומניה. למד חשמלאות. ב-1961 עלה לישראל עם משפחתו והתגורר בקרית אתא. ב-1962 התגייס למשטרת ישראל ושירת במחוז הצפוני בנצרת. ב-1966 נישא ונולדו לו שלושה ילדים. ב-1979 עבר לשרת במרחב חיפה, בתפקיד מזכיר המרחב. נפטר מהתקף לב. | מונצח באנדרטה לנופלים ממרחב חוף של משטרת ישראל אנדרטה שבהמכללה הלאומית לשוטרים בבית שמש |  |
| 83 | טוראי צבי וילדר | י"ג באדר א' תשנ"ב | 17 בפברואר 1992 | נולד ב-1961 בנשר ולמד בבית-הספר היסודי "בית יהושע" בנשר, ובתיכון מקיף נשר במגמת שירטוט מכונות. ב-1979 גויס לצה"ל, ושרת בחיל הלוגיסטיקה בשירות מילואים השתתף בסיור בט"ש בדרום הארץ, רכבו התהפך והוא נפגע אנושות ומת מפצעיו. | אתר ההנצחה לחללי חיל הלוגיסטיקה ליד מחלף בן שמן, פינת הנצחה בתיכון מקיף נשר |  |
| 84 | רס"ן זאב ספיר ברק | כ"ו בסיוון תשנ"ה | 24 ביוני 1995 | נולד ב-1957 למד בבית הספר היסודי "גלילות" בשכונת בן דור בעיר נשר, ותיכון בבסמ"ת במגמת מכשור ובקרה. עבר לבית הספר הטכני של חיל האוויר בחיפה במגמת בקרת היגוי. ב-1975 התגייס לחיל האוויר ועבר קורס טיס אותו סיים ב-1977. שירת במשך שמונה עשרה שנה, בטייסות שונות ובתפקידים מגוונים. נפטר ממחלה | גלעד לחללי חיל האוויר בהר הטייסים |  |
| 85 | טוראי מיכאל (מיקי) קרן | כ"ה באב תשנ"ו | 9 באוגוסט 1996 | נולד ב-1981 במוסקבה בהיותו בן חמש, עלה עם הוריו ארצה. לאחר מגורים בירושלים עברו לנשר, למד בבית-הספר היסודי "גלילות" בשכונת בן דור בתיכון הריאלי בחיפה. התגייס ב-1994 לצה"ל, עבר את הטירונות, והמשיך בעתודה האקדמית בטכניון, בפקולטה להנדסת חומרים. לאחר שלושה סמסטרים החליט להתגייס לחיל האוויר לקורס חימוש מטוסים. נהרג במילוי תפקידו  | מונצח בהר הטייסים, אנדרטה לנופלים מבית הספר הריאלי העברי חיפה |  |
| 86 | סמ"ר רוסלן יוספוב | י"ב באלול תשנ"ז | 14 בספטמבר 1997 | נולד ב-1976 בבאקו באזרבייג'ן. ב-1980 עלתה המשפחה לישראל. למד בבית ספר גבעון בתל חנן ובתיכון מקיף נשר. ב-1994 התגייס לצה"ל ושירת כלוחם במחלקת הסיור של חטיבת גולני. בעת שובו של כוח 'גולני' ממארב, בגזרה המרכזית של רצועת הביטחון בדרום לבנון, נהרג מפיצוץ של מטען צד.  | לזכרו "גן רוסלן" בפינת הרחובות ששת הימים בתל חנן, אורן והחצב בשכונת רמות יצחק, מונצח באנדרטה במוזיאון גולני בצומת גולני בגליל התחתון, בית איל באשדות יעקב מאוחד, אנדרטה לזכר שמונה שנפלו בלבנון מגדוד 13 גדעון של חטיבת גולני בבסיס מצפה עדי ליד כפר גלעדי, פינת הנצחה בתיכון מקיף נשר |  |
| 87 | סמל שמעון (שימי) לוי | ט"ו בשבט תשנ"ח | 11 בפברואר 1998 | נולד ב-1976 בחיפה. למד בבית הספר היסודי "בית יהושע" שבנשר. המשיך בלימודי תיכון בכפר הנוער "הדסה נעורים" הסמוך לנתניה. ב-1995 התגייס לצה"ל והוצב לחיל הקשר והתקשוב במחנה שמשון. נהרג בעת מילוי תפקידו בתאונת דרכים בצומת בית רימון בגליל התחתון | אתר ההנצחה לחללי חיל הקשר והתקשוב ביהוד |  |
| 88 | סמ"ר אופיר ענבי | כ"א באב תשנ"ט | 2 באוגוסט 1999 | נולד ב-1977 בחולון, ולמד בבית הספר היסודי 'ויצמן' בחולון. בגיל 14 עברה משפחתו לנשר. אחרי שנת לימודים בתיכון המקיף בנשר עבר ללמוד בבית-הספר הטכני של חיל-האוויר בחיפה, והמשיך לשנים י"ג ו-י"ד במגמת אלקטרוניקה-מטוסים. ב-1996 התגייס לחיל האוויר הישראלי ושירת בתחום קשר מטוסים. נהרג בעת מילוי תפקידו. | גלעד לחללי חיל האוויר בהר הטייסים, מרכז מורשת בבסיס רמת דוד |  |
| 89 | רב"ט מיכאיל שוורצבורד | ל' בכסלו תש"ס | 8 בדצמבר 1999 | נולד ב-1980 בקייב באוקראינה. ב-1991, משפחתו עלתה לישראל וגרה בנשר. למד בבית הספר היסודי "גבעון" ובתיכון "מקיף נשר" במגמה עיונית ובידו תעודת בגרות מלאה. היה ספורטאי ועסק בקרב מגע, איגרוף, ג'ודו, ריצה ושחייה. ב-1999 התגייס חיל החינוך והנוער, ושובץ בקורס מפקדי כיתות. בסיום הקורס שובץ בחוות השומר. נהרג בעת מילוי תפקידו  | אתר ההנצחה לחללי הנח"ל וחיל החינוך בפרדס חנה-כרכור, פינת הנצחה בתיכון מקיף נשר. |  |
| 90 | רס"ן מור יהודה אלרז | ז' באדר תשס"ב | 18 בפברואר 2002 | נולד ב-1976 בקרית אתא. למד בבית הספר היסודי "שפרינצק" ולאחר מכן, בתיכון "רוגוזין", במגמה הביולוגית. התגייס ב-1995 לצה"ל לחטיבת גבעתי, נשלח לקורס מ"כים. לאחר תקופה כמפקד כיתה, נשלח לקורס קצינים אותו סיים ב-1997. נהרג בקרב לאחר הפיגוע בציר כיסופים, שהתרחש ב-2002, במרדף אחרי מחבלים שהרגו את אהובה אמרגי שנסעה בציר כיסופים. | מצודת יואב - בית חטיבת גבעתי ליד שדה יואב בנגב, אנדרטה לבני המקום שנפלו במערכות ישראל בקריית אתא, קיר זיכרון לנופלים מבית הספר התיכון שפרינצק קריית אתא, פינת הנצחה לנופלים מתיכון מקיף רוגוזין קריית אתא, בית יד לבנים קריית אתא |  |
| 91 | רס"ל גלית ארביב | י"ד באדר תשס"ב | 26 בפברואר 2002 | נולדה ב-1981 בנשר, ובגיל 4 עברה משפחתה לנשר. למדה בתיכון מקיף נשר. שירתה במשמר הגבול, כשהשתחררה מצה"ל התגייסה למשטרת ישראל. ב-25 בפברואר 2002, במהלך האינתיפאדה השנייה, חדר מחבל חמוש ברובה סער לשכונת נווה יעקב בירושלים וירה לכל עבר. ניידת משטרה ובה שלושה שוטרים, וארביב ביניהם, מיהרה למקום. ארביב יצאה מהניידת, ירתה לעבר המחבל והסתערה לעברו. היא הצליחה לפגוע בו אך נפגעה מיריותיו בפלג גופה העליון, נפצעה באורח אנוש וכעבור כמה שעות נפטרה. | לזכרה "מצפור גלית" על כביש 705 העולה לכביש 672 בנוסף מונצחת בגן משחקים לילדים שנקרא על שמה בשכונת נווה יעקב בירושלים. בגן החיות הלימודי חיפה נבנתה כיתת מחשבים על שמה. כל מחזור שוטרים מקבל ספר תהילים לזכרה של גלית. היא מונצחת בחדר הנצחה במשטרת מחוז ירושלים, ובאנדרטה שבהמכללה הלאומית לשוטרים בבית שמש, פינת הנצחה בתיכון מקיף נשר |  |
| 92 | סמל יצחק בנישו | ח' בסיון תשס"ב | 19 במאי 2002 | נולד ב-1958 באלג'יריה עלה לישראל בגיל 5 והתגורר בנצרת עילית. התגייס לצבא והשתתף ב-1982 במלחמת לבנון הראשונה. לאחר שחרורו מהצבא התחתן, ועבר להתגורר בנשר. נפגע ב-1991 במלחמת המפרץ עבד כאיש תחזוקה בסוכנות היהודית עד שיצא לפנסיה. נפטר בגיל 44 והוכר כחלל צה"ל. |  |  |
| 93 | אסף (בלונדי) צור | א' באדר ב' תשס"ג | 5 במרץ 2003 | נולד ב-1986 בנשר, למד בבית ספר יסודי "רמות יצחק" בשכונת רמות יצחק בעיר נשר. בסיום בית הספר היסודי עברה משפחתו לגור בחיפה ואסף למד בבית ספר תיכון עירוני ה' בחיפה והמשיך בתיכון "אורט - חנה סנש" בחיפה, במגמת מחשבים עד מותו בפיגוע בקו 37 בחיפה. נקבר בחיפה בחלקת קורבנות טרור  | מונצח באתרי אינטרנט: בלונדי, ארץ זוכרת יושביה, ובאנדרטה לזכר נרצחי הפיגוע בקו 37 בשדרות מוריה בחיפה. |  |
| 94 | סגן אורי בינמו | כ"ח בכסלו תשס"ו | 29 בדצמבר 2005 | נולד ב-1984 בגבעת נשר בנשר. בנו של אברהם בינמו ראש העיר לשעבר של נשר. למד בבית הספר היסודי "בית יהושע" ובתיכון "מקיף נשר". התגייס ב-2002, שובץ כלוחם בחטיבת כפיר בגדוד "נחשון". נשלח לקורס מ"כים ובהמשך לקורס קצינים והמשיך לשירות קבע. נהרג בפעילות מבצעית כשחסם מחבל בג'נין. קיבל לאחר מותו ציון לשבח של מפקד האוגדה. | לזכרו אתר אינטרנט "דרך אורי" מונצח גם בפארק נשר, ברחוב המוביל מכביש 705 לשכונת רמות יצחק, ובמצפור על כביש 7212 המשקיף על שכונת גבעת נשר.ב אנדרטת חטיבת כפיר בעפולה, ובפינת הנצחה בתיכון מקיף נשר |  |